Pakuotės lapelis: informacija vartotojui

VITAMINAS E Polpharma 300 mg/ml geriamieji lašai (tirpalas)
Tokoferolio acetatas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
Neišmeskite šio lapelio, nes vėl gali prireikti jį perskaityti.
Jeigu kiltų daugiau klausimų, kreipkitės į gydytoją arba vaistininką.
Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?

1. Kas yra VITAMINAS E Polpharma ir kam jis vartojamas
2. Kas žinotina prieš vartojant VITAMINAS E Polpharma
3. Kaip vartoti VITAMINAS E Polpharma
4. Galimas šalutinis poveikis
5. Kaip laikyti VITAMINAS E Polpharma
6. Pakuotės turinys ir kita informacija

Vaistas vartojamas vitamino E trūkumui organizme šalinti.

VITAMINAS E Polpharma vartoti negalima:
-	jeigu yra alergija tokoferolio acetatui, žemės riešutų (arachių) aliejui arba bet kuriai pagalbinei šio vaisto medžiagai (jos išvardytos 6 skyriuje);
-	jeigu organizme trūksta vitamino K (gali dažniau pasireikšti kraujavimas).

Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti VITAMINAS E Polpharma, jeigu:
· praeityje yra buvę ar dabar yra kraujo krešėjimo sutrikimų;
· vartojate steroidinius hormonus, pvz.: hormonines kontracepcijos priemones.

VITAMINO E Polpharma vartojant (ypač daugiau negu 300 mg per parą) kartu su geriamaisiais kraujo krešėjimą mažinančiais vaistais, reikia stebėti protrombino laiką (Kviko indeksą). 

Prieš laiką gimusiems mažos masės (mažesnės nei 1.5kg) naujagimiams, gydytiems vitaminu E, dažniau pasitaikydavo nekrozuojantis enterokolitas.

Kiti vaistai ir VITAMINAS E Polpharma
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Dervos, su kuriomis vyksta anijonų kaita, pvz., kolestiraminas, kolestipolis, gali mažinti vaisto rezorbciją iš virškinamojo trakto. Jei tokių vaistų būtina vartoti kartu su vitaminu E, tarp šių vaistų gėrimo turi būti ilgokas laiko intervalas.

Vitaminas E gali stiprinti geriamųjų kraujo krešėjimą mažinančių vaistų poveikį. Kadangi didėja kraujavimo pavojus, šių vaistų kartu su vitaminu E reikia nevartoti. Jei minėtų vaistų kartu vartoti būtina, reikia stebėti protrombino laiką (Kviko indeksą). 
Vitaminas E, vartojamas kartu su geležies vaistais geležies trūkumo sukeltai mažakraujystei gydyti, gali mažinti šių medikamentų veiksmingumą. Tokia šių vaistų sąveika pastebėta vaikams.
Vitaminas E gali didinti trombozės pavojų pacientams, vartojantiems estrogenų. 

VITAMINAS E Polpharma sudėtyje yra žemės riešutų (arachių) aliejaus
Jei esate alergiškas (alergiška) žemės riešutams arba sojai, šio vaisto Jums vartoti negalima.

VITAMINAS E Polpharma vartojimas su maistu ir gėrimais
Vaisto reikia gerti valgio metu arba po jo.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.
Vaisto galima vartoti tik gydytojo nurodymu.

Vairavimas ir mechanizmų valdymas
Informacijos, kad vartojant vitamino E būtų draudžiama vairuoti ir valdyti mechanizmus, nėra.

Visada vartokite šį vaistą tiksliai kaip nurodė gydytojas. Jeigu abejojate, kreipkitės į gydytoją arba vaistininką. 

Vaistas yra vartojamas per burną. Jo reikia įlašinti į šaukštą skysčio ir išgerti. 
Kad dozavimas būtų tikslus, lašinant vaisto, flakoną reikia laikyti 45 kampu.
Žinotina. Viename laše yra maždaug 11 mg vitamino E.
Vaisto dozę nustato gydytojas.
Paprastai rekomenduojamas toliau nurodytas dozavimas.
Jaunesniems negu 12 mėnesių vaikams didžiausia paros dozė yra 10 – 30 mg, 2 – 3 metų vaikams – 30 – 50 mg, 4 – 7 metų vaikams – 50 – 100 mg. Ją reikia gerti per tris kartus. 
Vyresniems kaip 8 metų vaikams ir suaugusiems žmonėms patariama gerti 2 – 3 kartus per parą po 100 mg. 
Žinotina. Viename laše yra maždaug 11 mg vitamino E. Vienkartinę vaisto dozę reikia įlašinti į šaukštą skysčio ir išgerti.

Jeigu manote, kad VITAMINAS E Polpharma veikia per stipriai arba per silpnai, kreipkitės į gydytoją arba vaistininką.

Ką daryti pavartojus per didelę VITAMINAS E Polpharma dozę?
Reikia nedelsiant kreiptis į gydytoją ar vaistininką. 
Vaisto perdozavus, gali išnykti apetitas, atsirasti pykinimas, vėmimas, prasidėti alerginė reakcija padidėti dirglumas, ir intrakranialinis spaudimas (pastarieji du simptomai pasireiškia labai retai). 

Pamiršus pavartoti VITAMINAS E Polpharma Negalima vartoti dvigubos dozės norint kompensuoti praleistą dozę. Toliau vitamino E reikia gerti taip, kaip įprasta.

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Preparatas gerai toleruojamas. Didelė vaisto dozė suaugusiems žmonėms gali sukelti nuovargį, raumenų silpnumą, galvos skausmą, pykinimą.
Žmonėms, kurie 7 – 9 savaites kasdien vartojo po 3200 TV vitamino E, pasireiškė pilvo diegliai, pykinimas ir viduriavimas. 
Pacientams, kurių organizme trūksta vitamino K, gali stiprėti šio vitamino trūkumo simptomai ir pasireikšti kraujavimas.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

Šį vaistą laikykite vaikams nepastebimoje ir nepasiekiamoje vietoje.

Laikyti ne aukštesnėje kaip 25 C temperatūroje.
Buteliuką laikyti kartono dėžutėje, kad vaistas būtų apsaugotas nuo šviesos.

Ant dėžutės ir buteliuko po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos. 

Pradėto vartoti vaisto tinkamumo laikas yra 2 mėnesiai.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus 
vaistus, klauskite vaistininko. Šios priemonės padės apsaugoti aplinką.

VITAMINAS E Polpharma sudėtis
-	Veiklioji medžiaga yra tokoferolio acetatas.
Kiekviename mililitre tirpalo yra 300 mg tokoferolio acetato.
Kieikviename laše yra maždaug 11 mg tokoferolio acetato.
Pagalbinė medžiaga yra žemės riešutų (arachių) aliejus.

VITAMINAS E Polpharma išvaizda ir kiekis pakuotėje
Geltonos spalvos, būdingo kvapo aliejingas skystis be mechaninių priemaišų.
Kartono dėžutė, kurioje yra 10 ml tirpalo rudo stiklo buteliuke, uždarytame užsukamu dangteliu su lašintuvu.

Rinkodaros teisės turėtojas ir gamintojas

Registruotojas
Zakłady Farmaceutyczne POLPHARMA S.A.
ul. Pelplińska 19, 83-200 Starogard Gdański
Lenkija

Gamintojas
Zakłady Farmaceutyczne POLPHARMA S.A.
Oddział Medana w Sieradzu
ul. Władysława Łokietka 10, 98-200 Sieradz
Lenkija

Jeigu apie šį vaistą norite sužinoti daugiau, kreipkitės į vietinį registruotojo atstovą:
POLPHARMA S.A. atstovybė Lietuvoje
E.Ožeškienės g. 18A
LT-44254 Kaunas
Tel. +370 37 325131

Šis pakuotės lapelis paskutinį kartą peržiūrėtas 2021-05-14.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

